Сулейманов Ахьмадс Нохчийчохь билгалйина Ларма цӀе йолуш массийта топоним: Ларма — «Жаьн-Чу» кӀотаран центрехь бу шаьш бина бокха Ӏам. Кхузара диалектехь «Ларма» дешан тоьла, лаьттан бухе маьӀна ду[6]. БӀовнан уггаре лахара чоьнах олуш хила ларма — цигах латтош хила йийсархой — цунах кхин олуш хила ор[7]. Дишни-Веданахь ю меттиг ТӀеман ларма цӀе йолуш — кхузахь латтош хила тӀаьхьалон молха, яккхий тоьпийн ядерш, даша кхин а[1]. Хьал-Келахь ю Лармиечу цӀе йолуш меттиг «КӀаг чу» — боьра Ларма — кӀаг, цигахь латтош хила йийсархой[1].